recursal/SuperWikiNEXT-32B huggingface dataset:
***ஆரிஜின்*** (***Origin***) என்பது 2017 ஆண்டய அறிவியல் புனைவு மர்மப் புனைவு ஆகும். இதை எழுதியவர் அமெரிக்க எழுத்தாளரான டான் பிரவுன் ஆவார். இது ராபர்ட் லாங்டன் தொடர் வரிசை புதினங்களில் ஐந்தாவது ஆகும்.  இந்த வரிசையில் இதற்கு முன் வெளிவந்தவை *ஏஞ்செல்ஸ் அண்ட் டெமான்ஸ்*, *த டா வின்சி கோட்*, *தி லாஸ்ட் சிம்பல்*, *இன்பெனோ* புதினங்கள் ஆகும். இந்த புத்தகம் 2017 அக்டோபர் 3 அன்று வெளியானது.

கதை
---

கதையின் நாயகர் ‘குறியியல்’ துறைப் பேராசிரியர் ராபர்ட் லாங்டன் ஆவார். இவரின் முன்னாள் மாணவரான எட்மண்ட் கிர்ஷ் தன் 40 வயதிலேயே ஸ்டீவ் ஜாப்ஸ் போல சாதனைகளுக்கும் புகழுக்கும் சொந்தக்காரராக ஆகிவிட்டவர்.

எட்மண்ட் கிர்ஷ், உலகத்தையே புரட்டிப்போடவிருக்கும், குறிப்பாக சமயங்களின் இடத்தைத் தகர்க்கும் தனது அறிவியல் கண்டுபிடிப்பு குறித்த அறிவிப்பை வெளியிடும் நிகழ்ச்சி தொடங்கும் முன் படுகொலை செய்யப்படுகிறார். தன் முன்னாள் மாணவரின் கண்டுபிடிப்பை எப்படியாவது உலகத்தின் முன் வெளிப்படுத்த வேண்டும் என்ற முனைப்பில் ராபர்ட் லாங்டன், ஸ்பெயினின் வருங்காலப் பட்டத்து ராணியான ஆம்ரா பீடலின் உதவியுடனும், *வின்ஸ்டன்* என்ற செயற்கை நுண்ணறிவுத் தொழில்நுட்பத்தின் உதவியுடனும் ஸ்பெயினின் புகழ்பெற்ற கட்டிடங்களில் தேடுதல் வேட்டையில் ஈடுபடுகிறார். எட்மண்டின் பல்ஊடக விளக்கக் கோப்பை திறக்கும் 47 எழுத்துக் கடவுச்சொல்லை (அது ஒரு கவிதை வரி) கண்டுபிடிப்பதற்கான தேடல் வேட்டையில் ஈடுபடுகிறார். இதற்கிடையில், சில கொலைகள் நிகழ்கின்றன. கொலைகளுக்குக் காரணம் யார் என்று இறுதியில் தெரியவரும்போது செயற்கை நுண்ணறிவுத் தொழில்நுட்பத்தின்மீது வாசகர்களுக்கு பெரும் அச்சம் தோன்றுகிறது.

குறிப்புகள் மற்றும் மேற்கோள்கள்
-------------------------------

1. ↑  Schaub, Michael (May 30, 2017). "New Dan Brown book, 'Origin,' will continue his mega-selling Da Vinci Code series". *Los Angeles Times*.
2. ↑  Raynor, Madeline (September 28, 2016). "Dan Brown's Origin gets fall 2017 release date". *Entertainment Weekly*.
3. ↑  Flood, Alison (September 28, 2016). "Dan Brown returns to Da Vinci decoder for new novel Origin". *The Guardian*.
4. ↑  Cowdrey, Katherine (28 September 2016). "New Dan Brown novel Origin out next year". *The Bookseller*.

வெளி இணைப்புகள்
---------------

* Official website
* Robert Langdon chases clues, and God, in Dan Brown's 'Origin', by Brian Truitt, *USA Today*, October 2, 2017
* *Origin* illustrated guide பரணிடப்பட்டது 2017-10-16 at the வந்தவழி இயந்திரம்
* The Keys to Dan Brown's Origin
**கனக, விசயர்** என்னும் இரு இமயச்சாரல் மன்னர்களை **ஆரிய அண்ணல்** என்று பதிற்றுப்பத்துப் பதிகம் குறிப்பிடுகிறது.

சேர அரசன் கடல்பிறக்கு ஓட்டிய செங்குட்டுவன் கண்ணகிக்குச் சிலை செய்யும் கல்லை ஆரிய அரசனை வென்று கொண்டுவந்தான். இமயமலையிலிருந்து சேரன் செங்குட்டுவன் கொண்டுவந்தான் என்று சிலப்பதிகாரம் குறிப்பிடுகிறது.

இமயவரம்பன் நெடுஞ்சேரலாதன் இமயத்தில் வில் பொறித்தபோது தம் போன்ற மன்னர் அங்கு இல்லை என்று ஆரிய அண்ணல் கனகனும், விசயனும் தம்பட்டம் அடித்துக்கொண்டனராம். செங்குட்டுவன் அவர்களைப் போரில் வென்று கண்ணகி சிலைக்கான கல்லை அவர்கள் தலையில் சுமத்திக் கொண்டு வந்து, கங்கையாற்றில் நீராட்டி, தன் சேரநாட்டு இடும்பில்பறம் என்னுமிடத்துக்குக் கொண்டுவந்தான் என்று சிலப்பதிகாரம் கூறுகிறது.

### சான்று

1. ↑  பதிற்றுப்பத்து பதிகம் 5

| * பா
* உ
* தொ
சிலப்பதிகாரம் |
| --- |
| நூல் | 
இளங்கோவடிகள்  **·** 
காலம்  **·** 
இரட்டைக் காப்பியம் மணிமேகலை  **·** 
 |
| அமைப்பு | 
புகார் காண்டம்  **·** 
மதுரை காண்டம்  **·** 
வஞ்சி காண்டம்  **·** 
 |
| கதைமாந்தர் | 
கண்ணகி   **·** 
கோவலன்   **·** 
மாதவி   **·** 
நெடுஞ்செழியன்   **·** 
மணிமேகலை   **·** 
மாசாத்துவான்   **·** 
கோசிகன்   **·** 
மாடலன்  **·** 
கவுந்தி அடிகள்  **·** 
கோப்பெருந்தேவி  **·** 
 |
| செய்திகளும் கருத்துக்களும் | 
சமூகவியல் செய்திகள்  **·** 
அரசு முறை செய்திகள்  **·** 
சமயக் கோட்பாடுகள்  **·** 
சிலப்பதிகார நாடகவியல்  **·** 

 |
மை சுரப்பியின் அமைப்பு
**மை சுரப்பி** (*Ink Gland*) அல்லது **மை பை** (*Ink sac*) என்பது மெல்லுடலிகளில் தலைக்காலிகளில் உடற்கூறியல் அம்சமாகும். இது தற்காப்பு பணியினை இந்த மெல்லுடலிகளுக்கு வழங்குகிறது. பல தலைக்காலி மெல்லுடலிகளில் மை சுரப்பி காணப்படுகிறது. இரவு நேர மற்றும் மிக ஆழமான நீரில் வாழும் தலைக்காலிகளைத் தவிர, ஒளி நிறைந்த பகுதியில் வாழும் அனைத்து கோலியோடியா (கணவாய், ஆக்டோபசு மற்றும் தோட்டுக்கணவாய்) மை சுரப்பியினைக் கொண்டுள்ளன. இது வேட்டையாடும் விலங்குகளைக் குழப்பும் வகையில் கருமையான மையினை நீரில் வெளியேற்றி மறைந்து தப்பிக்க பயன்படுகிறது.

மை சுரப்பியானது தசைக் குழாயின் நீட்டிப்பாக உருவான பை வடிவிலான சுரப்பியாகும். இது ஒரு மாற்றமடைந்த செவுளடிச் சுரப்பியாகும். இது குடலுக்குக் கீழே காணப்படும் இந்தச் சுரப்பி மலப்புழை திறக்கிறது. இந்த மைச் சுரப்பியின் சுரப்பு பொருளில் மெலானின் உள்ளது. இந்த மை சுரப்பி, புனலின் அடிப்பகுதியில் அமைந்த அதன் ஜெட் உந்துவிசையைப் பயன்படுத்துவதால், மை நீரில் வெளியேற்றப்படுகிறது. மை வெளியேற்றப்பட்ட நீரானது தெளிவற்றுக் காணப்படுவதால் வேட்டை விலங்குகளின் கவனத்தினை திசை திருப்பு மையினை வெளியேற்றும் விலங்கு தப்பித்துக்கொள்கிறது.

மேற்கோள்கள்
-----------

1. 1 2 3  Boyle, Peter; Rodhouse, Paul (2004). *Cephalopods : ecology and fisheries*. Ames, Iowa: Blackwell. doi:10.1002/9780470995310.ch2. பன்னாட்டுத் தரப்புத்தக எண்:0-632-06048-4. .
2. ↑  Nair, J.R. D. Pillai, S.M. Joseph, P. Gomathi, P.V. Senan & P.M. Sherief (2011). "Cephalopod research and bioactive substances" (PDF). *Indian Journal of Geo-Marine Sciences* **40**(1): 13–27.
ஆட்டொ விகெல்ம் வான் சுத்ரூவ
**ஆட்டோ வில்கெல்ம் வான் சுத்ரூவ** *(Otto Wilhelm von Struve)* (மே 7, 1819 (Julian calendar: ஏப்பிரல் 25) – ஏப்பிரல் 14, 1905) ஓர் உருசிய வானியலாளர் ஆவார். உருசிய மொழியில் இவர் பெயர் வழக்கமாக, **ஆத்தோ வாசில்யேவிச் சுத்ரூவ** *(Otto Vasil'evich Struve)* (Отто Васильевич Струве) என அமைகிறது. இவரது தந்தையார், [[பிரீட்ரிக் கியார்கு வில்கெல்ம் வான் சுத்ரூவ]வும் இவரும் 19 ஆம் நூற்றாண்டின் தலைசிறந்த வானியலாளர்களாக்க் கருதப்படுகின்றனர். இவர் 1862 முதல் 1889 வரை புல்கொவோ வான்காணகத்தின் தலையேற்றிருந்தார். இவர் உருசிய அறிவியல் கல்விக்கழகத்தின் முன்னணி உறுப்பினராக விளங்கினார்.

சொந்தவாழ்க்கையும் இறுதிக் காலமும்
---------------------------------

தன் குடும்பத்துடன் சுத்ரூவ (இரண்டாம் இடது). எர்மன் சுத்ரூவ வலதில் இருந்து மூன்றாவதாக உள்ளார்.

தகைமைகளும் விருதுகளும்
----------------------

இவர் 1840 இல் வெளியாகிய "சூரியக் குடும்பத்தின் சீரியக்கத்தின் தலையாட்ட மாறிலியைத் தீர்மானித்தல்" எனும் ஆய்வுரைக்காக 1950 இல் அரசு வானியல் கழகத்தின் பொற்பதக்கத்தை வென்றார். இவர் 1852 முதல் 1889 வரை சுவீடிய அரசு அறிவியல் கல்விக்கழகத்தின் உறுப்பினராக இருந்தார்.அதேகாலத்தில் இவர் உருசிய அறிவியல் கல்விக்கழகத்தில் உறிப்பினராக இருந்து, 1856 இல் அதன் கல்வியியலாலரானார். இவர் 1874இல் நெதர்லாந்து அரசு கலை, அறிவியல் கல்விக்கழகத்தின் அயல்நாட்டு உறுப்பினரானார். குறுங்கோள் 768 சுத்ரூவீனா ஆட்டொ வில்கெல்ம், பிரீட்ரிக் கியார்கு வில்கெல்ம், எர்மன் சுத்ரூவ ஆகியோரின் நினைவாகப் பெயர் இடப்பட்டுள்ளது; நிலாவின் சுத்ரூவ குழிப்பள்ளம் வேறு மூன்று சுத்ரூவ குடும்ப உறுப்பினர்கள் பெயரில் அழைக்கப்படுகிறது:அதாவது. பிரீட்ரிக் கியார்கு வில்கெல்ம், ஆட்டோ விகெல்ம், ஆட்டோ சுத்ரூவ ஆகியோரின் நினைவாகப் பெயர் இடப்பட்டுள்ளது. சுத்ரூவ புவியளவை வில் (Struve Geodetic Arc) 2005 இல் உலக மரபுப் பட்டியலில் சேர்க்கபட்டது.

மேற்கோள்கள்
-----------

1. ↑  "Dr. Otto Von Struve". *Nature* **72** (1855): 61. 1905. doi:10.1038/072061a0. Bibcode: 1905Natur..72Q..61..
2. ↑  "Astronomy and the Struve Family". *Nature* **154** (3902): 206. 1944. doi:10.1038/154206a0. Bibcode: 1944Natur.154Q.206..
3. ↑  "O.W. von Struve (1819 - 1905)". Royal Netherlands Academy of Arts and Sciences. 20 July 2015 அன்று பார்க்கப்பட்டது.
4. ↑  Lutz D. Schmadel (2003). *Dictionary of minor planet names*. Springer. பக். 73. பன்னாட்டுத் தரப்புத்தக எண்:3-540-00238-3. .
5. ↑  Struve Geodetic Arc, UNESCO

மேலும் படிக்க
-------------

* Nyren, M. (1906). "Otto Wilhelm Struve". *Popular Astronomy* **14**: 352–368. Bibcode: 1906PA.....14..352N.
* ஆட்டோ வில்கெல்ம் வான் சுத்ரூவ இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
12 ஆம் நூற்றாண்டுத் தொடக்கம் முதல் 14 ஆம் நூற்றாண்டின் நடுப்பகுதிவரை தமிழ் நாட்டில் பலம் பெற்றிருந்த பிற்காலப் பாண்டியர் ஆட்சிக் காலத்தில் வளர்ந்த கட்டிடக்கலைப் பாணி **பாண்டியர் காலக் கட்டிடக்கலை** என்று குறிப்பிடப்படுகிறது. 

சோழர் காலத்தைப் போல பாண்டியர் காலம் கட்டிடக்கலைத் துறையில் குறிப்பிடத்தக்க சாதனைகளைப் புரிந்ததாகச் சொல்ல முடியாது. எனினும் திராவிடக் கட்டிடக்கலையில் ஏற்பட்ட சில புதிய மாற்றங்களுக்கான அடிப்படைகளை இக்காலக் கட்டிடங்களிற் காண முடியும். பாண்டியர் காலத்துக்கு முற்பட்ட வட இந்தியக் கோயில்களிலும், தென்னிந்தியாவில் பல்லவர், சோழர் காலக் கோயில்களிலும் சிற்பிகளின் அடிப்படைக் கவனம் கோயிலின் கருவறைக்கு மேல் அமைந்த *விமானம்* அல்லது *சிகரம்* என்று அழைக்கப்பட்ட அமைப்பின் மீதே இருந்தது. இதுவே கோயில்களின் மிக உயரமான அமைப்பாகவும் இருந்தது. சோழர் காலத்தில் தஞ்சாவூர் பிருஹதீஸ்வரர் கோயில், கங்கை கொண்ட சோழபுரம் கோயில் முதலியவை மிகப்பெரிய விமானங்களை உடையவையாக அமைக்கப்பட்டன. பாண்டியர் காலத்தில் இம் முறையில் மாற்றம் ஏற்படத் தொடங்கியது. சிகரம் அதன் கட்டிடக்கலை முக்கியத்துவத்தை இழக்கத் தொடங்கியது. பழைய கோவில்களைச் சுற்றிப் புதிய வளர்ச்சிகள் ஏற்படத் தொடங்கின. கோயில்களைச் சுற்றி உயர்ந்த சுற்று மதில்கள் அமைக்கப்பட்டுக் கோபுரங்களுடன் கூடிய நுழைவாயில்களும் அமைக்கப்பட்டன. படிப்படியாக இக் கோபுரங்கள் கோயில்களின் முக்கியத்துவம் வாய்ந்த அமைப்புக்களாக ஆயின.
**பாண்டியன் சரஸ்வதி யாதவ பொறியியல் கல்லூரி** (Pandian Saraswathi Yadav Engineering College)  என்பது தொழில்முனைவோரும் அரசியல்வாதியுமான 'இந்த் ரத்தன்' மலேசியா எஸ். பாண்டியன் அவர்களால் 2000 ஆம் ஆண்டில் தொடங்கப்பட்ட பொறியியல் கல்லூரி ஆகும். நாட்டில் தொழில்துறை வளர்ச்சி மற்றும் சமூக பொருளாதார வளர்ச்சிக்கு வழி வகுக்கும் வகையில் பொறியியல் மற்றும் தொழில்நுட்பத் துறையில் மிகுதியான கிராமப்புற மாணவர்களுக்கு கல்வி கற்பிக்கும் நோக்கத்துடன் பாண்டியன் இக்கல்லூரியை நிறுவினார். கல்லூரியின் தற்போதைய முதல்வராக வி. தர்மலிங்கம் உள்ளார். 

கல்லூரி வளாகமானது 60+ ஏக்கர் பரப்பளவில் அமைதியான, மாசு இல்லா சூழல் உள்ளது. இந்த கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு ஒப்புதல் அளித்துள்ளது. மேலும் இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.

வரலாறு
------

இந்த கல்லூரி 2000 செப்டம்பரில் "ஹிந்த் ரத்தன்" மலேசியா எஸ். பாண்டியன் அவர்களால் நிறுவப்பட்டது. 

முதல் தொகுதி மாணவர்கள் (184 மாணவர்கள்) 2004 இல் மதுரை காமராஜ் பல்கலைக்கழகத்தின் இணைப்பில் பட்டம் பெற்றார். இரண்டாம் தொகுதி (109 மாணவர்கள்) 2005 இல் சென்னை அண்ணா பல்கலைக்கழகத்தின் இணைப்பில் பட்டம் பெற்றனர்.

சேர்க்கை
--------

சேர்க்கைக்கான விதிகள் கல்லூரியியன் இணையதளத்தில் வெளியிடப்படுகின்றன. இங்கு கற்பிக்கப்படும் பட்டல்களின் விவரங்கள். 

இளங்கலை பட்டப்படிப்புகளுக்கான மொத்த இருக்கைகள்|  திட்டம்  |  மொத்த இருக்கைகளின் எண்ணிக்கை (வழக்கமான / 4 ஆண்டுகள்)  |  மொத்த இருக்கைகளின் எண்ணிக்கை (பக்கவாட்டு நுழைவு / 3 ஆண்டுகள்)  |
| --- | --- | --- |
|  பி.இ - இயந்திரப் பொறியியல்  |  120  |  36  |
|  பி.இ - மின் மற்றும் மின்னணுவியல் பொறியியல்  |  60  |  24  |
|  பி.இ - மின்னணு மற்றும் தொடர்பியல் பொறியியல்  |  90  |  24  |
|  BE - கணினி அறிவியல் மற்றும் பொறியியல்  |  60  |  24  |
|  BE - குடிசார் பொறியியல்  |  120  |  24  |

முதுகலை பட்டப்படிப்புகளுக்கான மொத்த இருக்கைகள்|  திட்டம்  |  மொத்த இருக்கைகளின் எண்ணிக்கை (வழக்கமான)  |  மொத்த இருக்கைகளின் எண்ணிக்கை (பக்கவாட்டு நுழைவு)  |
| --- | --- | --- |
|  எம்.இ - ஆற்றல் மின்னணுவியல் மற்றும் செயலிகள்  |  20  |  -  |
|  எம்.இ - பேரளவு ஒருங்கிணைச் சுற்று வடிவமைப்பு மற்றும் மேம்பாடு  |  20  |  -  |
|  எம்.இ - தொடர்பு அமைப்பு  |  20  |  -  |
|  எம்.இ - கணினி அறிவியல் மற்றும் பொறியியல்  |  20  |  -  |
|  எம்.இ - சுற்றுச்சூழல் பொறியியல்  |  20  |  -  |
|  எம்.இ - ஆற்றல் பொறியியல்  |  20  |  -  |
|  எம்.டெக் - ஐ.டி.  |  20  |  -  |

குறிப்புகள்
-----------

1. ↑  "PSYEC". *psyec.edu.in* (ஆங்கிலம்). 2017-08-12 அன்று பார்க்கப்பட்டது.
2. ↑  "PSYEC". *psyec.edu.in* (ஆங்கிலம்). 2017-09-04 அன்று மூலம் பரணிடப்பட்டது. 2017-09-04 அன்று பார்க்கப்பட்டது.

வெளி இணைப்புகள்
---------------

* கல்லூரி வலைத்தளம்
**பாண்டியன் பராந்தக வீரநாராயணின் தளவாய்ப்புரச் செப்பேடுகள்** எனப்படுபவை பராந்தக வீரநாராயணன் (கிபி 887) என்னும் பாண்டிய அரசனால் வெளியிடப்பட்ட செப்பேடுகள் ஆகும்

வடிவமைப்பு
----------

"இச் செப்பேடு, முனைகள் தட்டிச் சமன்படுத்திப் பிணைக்கப்பெற்ற வளையத்தில் கோக்கப்பெற்றுள்ள ஏழு இதழ்களைக் கொண்டுள்ளது. இதழ்கள் 18 அங்குல நீளமும் 5 1/2 அங்குல அகலமும் உடையவை. முத்திரை. செப்பேடுகளுடன் சேர்க்கப்பட்டிருக்கிறது. முத்திரையில் மீனிரட்டை, புலி ஆகிய இரண்டு சின்ங்கள் கீழே ஒரு உருவில் பொறிக்கப்பட்டுள்ளது."

மொழி
----

இச் செப்பேட்டின் 238 வரிகளை உடையது. முதல் 65 வரிகள் வடமொழில் உள்ளன. கிரந்த எழுத்துக்களால் எழுதப்பட்டுள்ளன. 173 வரிகள் தமிழில் உள்ளன. இவை தமிழ் வட்டெழுத்தில் எழுதப்பட்டுள்ளன.

செய்தி
------

பல்வேறு இந்துப் புராணக் கதைகளும் வரலாற்றுச் செய்திகளும் இந்தச் செய்ப்பேடுகளில் குறிக்கப்பட்டுள்ளன.

மேற்கோள்கள்
-----------

1. ↑  வே. மகாதேவன். (2009). *கல்வெட்டுக்கள்: வினா-விடை விளக்கம்*. சென்னை: சேகர் பதிப்பகம்.

உசாத்துணைகள்
------------

* வே. மகாதேவன். (2009). *கல்வெட்டுக்கள்: வினா-விடை விளக்கம்*. சென்னை: சேகர் பதிப்பகம்.
இரட்டை மீன்களுடன் பாண்டியர் கொடி
**பாண்டியர் கொடி** என்பது தமிழகத்தை ஆண்ட பாண்டியர்களின் கொடி ஆகும் இது ஒற்றை மீனாகவோ அல்லது இரட்டை மீன்களாகவோ இருக்கலாம். ஆனால் கொடியைப் பற்றிய குறிப்பும் விளக்கமும் இல்லை. எனவே, ஊடகங்களில் பயன்படுத்தப்பட்ட எந்த பாண்டியர் கொடிகளும் உவமைக்காக உருவாக்கப்பட்டவையே. தொல்பொருள் கண்டுபிடிப்புகள் மற்றும் வரலாற்று உவமைகளின் படி இரட்டை மீன் அல்லது ஒற்றை மீன் கொண்ட கொடிகள் இருந்துள்ளன.

பாண்டியரின் இரட்டை மீன் சின்னம் உத்தம சோழனின் நாணயத்தில் பொறிக்கப்பட்டுள்ளது.
12 ஆம்-நூற்றாண்ல் வாழ்ந்த தமிழ் அரசவைப் புலவரான ஒட்டக்கூத்தரின் பாடல் வரிகள் சோழர் கொடியுடன் ஒப்பிட்டு பாண்டியரின் மீன்கொடியை குறிப்பிடுகிறது.

|  |  |  |
| --- | --- | --- |
| "| வெற்றிப் புலிக்கொடிக்கு மீனமோ அம்மானே?
- *ஒட்டக்கூத்தர்* | "|

இந்த வரிகளுக்குப் பொருள் "மீன் கொடி (பாண்டியர் கொடி) புலிக் கொடிக்கு (சோழர் கொடி) சமமானதா?"

மேலும் சிலப்பதிகாரத்தின் காட்சிக் காதையில் வரும் வரிகள், பாண்டியனின் கொடி கயல் கொடி என்பதைச் சுட்டுகிறது.

   

வில்லவன்கோதை வேந்தற்கு உரைக்கும்:  

'நும் போல் வேந்தர் நும்மொடு இகலி,  

கொங்கர் செங் களத்துக் கொடு வரிக் கயல் கொடி  

பகைபுறத்துத் தந்தனர்; ஆயினும், ஆங்கு அவை  

திகைமுக வேழத்தின் செவிஅகம் புக்கன; 155

புராணம்
-------

பாண்டிய மன்னன் முதலாம் சடயவர்மன் சுந்தர பாண்டியனின் இரட்டை மீன் சின்னம் இலங்கை, திருகோணமலையில் உள்ள திருக்கோணேச்சரம் கோயிலில் கருங்கல்லில் செதுக்கப்பட்டுள்ளது.
ஒரு புராணக் கதையின்படி இந்துப் பெண் கடவுளான மீனாட்சி ( மீன்களைப் போன்ற கண்கள் கொண்டவள்) பாண்டிய மன்னனின் மகளாக பிறந்தார். பாண்டியர் சின்னமான மீன் அவர்களின் நாணயம் உள்ளிட்டவற்றில் அவர்களின் மரபைக் காட்டும்விதமாக இடம்பெற்றது. *மீனாட்சி* (மீன்+ஆக்ஷி ) என்ற சொல் இரண்டு சொற்களின் சேர்க்கை அதாவது தமிழ்ச் சொல்லான *மீன்* மற்றும் சமசுகிருத சொல்லான *ஆக்ஷி* (கண்).

மேலும் காண்க
------------

* தமிழர் கொடிகள்
* சோழர் கொடி
* பல்லவர் கொடி

மேற்கோள்கள்
-----------

1. ↑  "Masterpieces in metal". Institute For Oriental Study, Thane. 13 May 2014 அன்று பார்க்கப்பட்டது.
2. ↑  Nelson, J.H.. *Political History of the Madura Country*. Asian Educational Services. .
3. ↑  Walter Codrington, Hubert. *Ceylon Coins and Currency*. Asian Educational Services. .
4. ↑   *History & Civics For Vi (Tn)*. Tata McGraw-Hill Education. .
5. ↑  "ஒட்டக்கூத்தரும் புகழேந்தியும்". Tamil Wikisource. 13 May 2014 அன்று பார்க்கப்பட்டது.
6. ↑  "எட்டுத் தொகையும் தமிழர் பண்பாடும்". *Tamil Virtual Academy*. 13 May 2014 அன்று பார்க்கப்பட்டது.
7. ↑  "Sri Meenakchi (Parvathi)". Hindu Society of Minnesota. 3 டிசம்பர் 2013 அன்று மூலம் பரணிடப்பட்டது. 13 May 2014 அன்று பார்க்கப்பட்டது.
புலிகளுடன் நடை பயிலும் புத்த பிக்கு
'*புலிக்கோவில் **அல்லது** வாட் வா லுவாங் டா புவா* (*Tiger Temple / Wat Pha Luang Ta Bua*) மேற்குத் தாய்லாந்தில் உள்ள ஒரு புத்தக் கோவில் ஆகும். இது காஞ்சனபுரி மாகாணத்தில் காஞ்சனபுரி நகருக்கு வடமேற்கே 38 கி.மீ தொலைவில் அமைந்துள்ளது. இக்கோவிலில் புலிகள் உட்பட பல விலங்குகள் கட்டின்றி சுற்றித்திரிகின்றன.

இக்கோவிலுக்கு முதலில் கிராம மக்களால் ஒரு புலிக்குட்டி கொடுக்கப்பட்டது. பின்னர் அது இறந்து விட்டது. பின்னர் தாய்ப்புலிகள் வேட்டைக்காரர்களால் கொல்லப்படும்போது விடப்படும் பல புலிக்குட்டிகள் இக்கோயிலுக்குக் கொடுக்கப்பட்டன. 2006 ஆம் ஆண்டு கணக்கின்படி மொத்தம் 17 புலிகள் உள்ளன. இப்புலிகள் பெரும்பாலான நேரம் கூண்டுகளிலேயே இருக்கின்றன. உலர்ந்த பூனை இறைச்சியும் சமைக்கப்பட்ட கோழியும் இவற்றிற்கு உணவாகக் கொடுக்கப்படுகின்றன. கிப்பன் குரங்கு, மான் ஆகியனவும் இக்கோவிலில் உள்ளன.

வெளியிணைப்புகள்
---------------

விக்கிமீடியா பொதுவகத்தில்,  
 ***Tiger Temple***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Tiger Temple Tour
* புலிக்கோவிலின் இணையத்தளம் பரணிடப்பட்டது 2006-10-21 at the வந்தவழி இயந்திரம்
* 40 புலிக் குட்டிகள் இறப்பு தொடர்பாக புலிக் கோயில் நிர்வாகிகள் மீது வழக்கு
* தாய்லாந்தில் புலித்தோல்-பற்களுடன் தப்ப முயன்ற புத்த பிட்சு

மேற்கோள்கள்
-----------

1. ↑  "புலிக்கோவிலின் இணையத்தளம்". 2011-04-19 அன்று மூலம் பரணிடப்பட்டது. 2007-05-03 அன்று பார்க்கப்பட்டது.

ஆள்கூறுகள்: 14°6′57″N 99°13′53″E﻿ / ﻿14.11583°N 99.23139°E﻿ / 14.11583; 99.23139


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**புலிப்பாறைப்பட்டி ஸ்ரீ வரதராஜபெருமாள் கோயில்** தமிழ்நாட்டில் விருதுநகர் மாவட்டம் சிவகாசி அருகே, புலிப்பாறைப்பட்டி என்னும் ஊரில் அமைந்துள்ள பெருமாள் கோயிலாகும்.

வரலாறு
------

சந்திரகேது எனும் கந்தர்வன் பிரகஸ்பதியின் சாபத்தால் புலியாகி பூலோகத்தில் சுற்றித் திரிந்தான் ஓர் முறை திருத்தங்கால் திவ்யதேசத்தின் அருகே வந்தபோது அவனுக்கு பூர்வஜென்ம நியாபகம் வர அப்புலி அங்கேயே தங்கி இருந்தது. ஓர் நாள் அத்தலம் வந்த பாண்டிய மன்னன் ஒருவன் அப்புலியை வேட்டையாட வெகுதூரம் துரத்தி வந்து ஓர் பாறையில் வைத்து அம்பினால் அதை கொன்றான் அப்புலி வைகுண்டம் சென்ற இடமாதலால் புலிப்பாறை எனவும் பின்னாளில் புலிப்பாறைப்பட்டி என்றும் பெயர் பெற்றது.
இக்கோவில் நாயக்கர்களால் கட்டப்பட்டது. 17ஆம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ வரதராஜ பெருமாள், ஸ்ரீ தேவி, பூ தேவி, நந்தர், கண்ணபிரான், அசோதை, நம்மாழ்வார், இராமானுஜர், கருடாழ்வார், சக்கரத்தாழ்வார், ஆதிசேஷன், அனுமன் ஆகிய சன்னதிகளுடன் மடப்பள்ளி தீர்த்தக்கிணற்றுடன் திகழ்கிறது. விநாயகர் தனி சன்னதியில் அருள்கிறார். காவல் தெய்வமாக கருப்பசாமி குடிகொண்டுள்ளார். இந்த கோவில் இவ்வூரின் ஓர் சமுதாய அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காலை மாலை என இரண்டுகால பூசை நடக்கின்றது. ஆவணி மாதம் கண்ணன்பிறப்பு உற்சவத் திருவிழா, மார்கழி உற்சவம் முதலியன நடைபெருகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. ↑  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புலிக்குத்தி பாண்டி** என்பது 2021 ஆம் ஆண்டு வெளியான தமிழ் மொழி சண்டை நாடகத் தொலைக்காட்சித் திரைப்படம் ஆகும். இந்தத் திரைப்படம் ஒரு உண்மை சம்பவத்தை அடிப்படையாகக் கொண்டு 'எம். முத்தையா' என்பவர் எழுதி, தயாரித்து மற்றும் இயக்க, விக்ரம் பிரபு, லட்சுமி மேனன், சமுத்திரக்கனி, சிங்கம்புலி போன்ற பலர் நடித்துள்ளார்கள். இப்படத்திற்கு இசையமைப்பாளர் ரகுநந்தன் இசையமைத்துள்ளார்.

இப்படம் 15 ஜனவரி 2021 தமிழர் திருநாள் தைப்பொங்கல் மற்றும் நடிகர் விக்ரம் பிரபு பிறந்தநாள் அன்று நேரடியாக சன் தொலைக்காட்சியில் ஒளிபரப்பானது.

கதைசுருக்கம்
------------

கரும்பாலைப் பாண்டி (சமுத்திரக்கனி) என்பவர் பஞ்சாயத்து மற்றும் அதிரடி செய்து வருகின்றார். இவரைச் சூழ்ச்சி செய்து ஒரு கொலை வழக்கில் மாட்டிவிடுகின்றனர். இதற்காகக் கரும்பாலைப் பாண்டிக்குத் தூக்குத் தண்டனை அளிக்கப்படுகிறது. இவரின் மகனானப் புலிப் பாண்டி (விக்ரம் பிரபு) தந்தையைப் போன்றே அதிரடி செய்து வருகிறார். ஆனால் இவர் ஒரு நல்ல நோக்கத்தோடு மற்றும் நல்லவர்களுக்காக அதிரடி செய்கிறார். இவரின் நல்ல பண்புகளைக் கண்டு காதலிச்சு அவரையே திருமணம் செய்ய்கின்றார் நாயகி பேச்சி (லட்சுமி மேனன்).

திருமணத்திற்குப் பின்னர் நல்வழியில் குடும்பத்தோடு சந்தோசமாகவும் அமைதியாக வாழ்கிறார். ஆனால் புலிப் பாண்டியின் எதிரிகள் இவரைப் பழிவாங்கத் துரத்துகின்றனர். ஒரு கட்டத்தில் எதிரிகள் புலிப் பாண்டியைச் சூழ்ச்சி மூலம் கொலைச் செய்கின்றனர். தனது கணவனின் கொலைக்குக் காரணமானவர்களை எப்படிப் பேச்சி மற்றும் அவரின் குடும்பத்தினர் பழி தீர்த்தனர் என்பது தான் கதை.

நடிகர்கள்
---------

* விக்ரம் பிரபு - புலி பாண்டி
* லட்சுமி மேனன் - பேச்சி
* சமுத்திரக்கனி - கரும்பலை பாண்டி
* சிங்கம்புலி
* ஆர்.கே.சுரேஷ் - சரவெடி
* அருல்தோஸ்
* வேல ராமமூர்த்தி - சன்னாசி
* ஸ்டாலின்
* ரம்யா சங்கர்
* சுஜாதா சிவக்குமார்
* ஆடுகளம் நரேன்
* பாலா
* தீனா
* ஜி.மாரிமுத்து

மேற்கோள்கள்
-----------

1. ↑  "Vikram Prabhu and Lakshmi Menon's film titled Pechi". *The Times of India*. 12 January 2021 அன்று மூலதளத்திலிருந்து பரணிடப்பட்டது எடுக்கப்பட்டது. 7 January 2021 அன்று பார்க்கப்பட்டது.
2. ↑  "பொங்கலன்று வெளியாகும் தமிழ் திரைப்படங்கள்!". *Dinamani*. 9 January 2021 அன்று மூலதளத்திலிருந்து பரணிடப்பட்டது எடுக்கப்பட்டது. 7 January 2021 அன்று பார்க்கப்பட்டது.
3. ↑  "Maalaimalar cinema :Tamil cinema vikram Prabhus PulikuthiPandi will release on TV". *Maalaimalar* (Tamil). 12 January 2021 அன்று மூலதளத்திலிருந்து பரணிடப்பட்டது எடுக்கப்பட்டது. 7 January 2021 அன்று பார்க்கப்பட்டது.CS1 maint: Unrecognized language (link)

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *புலிக்குத்தி பாண்டி*

| * பா
* உ
* தொ
எம். முத்தையா இயக்கிய திரைப்படங்கள் |
| --- |
| 
* குட்டிப் புலி (2013)
* கொம்பன் (2015)
* மருது (2016)
* கொடிவீரன் (2017)
* தேவராட்டம் (2018)
* புலிக்குத்தி பாண்டி (2021)

 |
**எட்மண்ட் தாமஸ் கிளின்ட்** (1976–1983), தன்னுடைய ஏழு வயதிற்குள் 25000 ஓவியங்களை வரைந்த வியத்தகு திறமைபெற்றிருந்த சிறுவன்.

பிறப்பு
-------

எட்மண்ட் தாமஸ் கிளின்ட் இந்தியாவின் கேரள மாநிலத்திலுள்ள கொச்சியில் 1976, மே 19 அன்று பிறந்தார். அவருடைய பெற்றோர் எம்.டி.ஜோஸப்புக்கும் சின்னம்மா ஜோஸப்புக்கும் கிளின்ட் ஒரே மகன் ஆவார். அவருடைய தந்தை எம்.டி.ஜோஸப், ஆலிவுட் நடிகர் **கிளின்ட் ஈஸ்ட்வுட்**டின் தீவிர ரசிகராக இருந்ததால் தன் மகனுக்கு **கிளின்ட்** என்று பெயரிட்டார்.

கல்வி
-----

கிளின்ட்டுக்கு இரண்டு வயதானபொழுது அவரது இரு சிறுநீரகங்களும் பழுதடையத் தொடங்கின. தன் மகனைப் பள்ளிக்கு அனுப்ப இயலாத அவருடைய தந்தை வீட்டிலேயே அவருக்குக் கல்வி கற்பிக்கத் தொடங்கினார்.

ஓவியம்
------

மூன்று வயதிலிருந்து கிளின்ட் ஓவியம் வரைதல் மற்றும் வண்ணம் தீட்டுவதில் மிகுந்த ஆர்வம் செலுத்தினார். தனது ஐந்தாவது வயதில் அவர் ஒரு முழுமையான ஓவியராக வளர்ச்சி பெற்றிருந்தார். இந்துக்களின் பண்டிகைகளை வரைவதில் அவர் ஆர்வம் கொண்டிருந்தார். தனது ஐந்து வயதில் கேரளாவில் நடத்தப்பட்ட 18 வயதுக்கு உட்பட்டோருக்கான ஓவியப் போட்டியில் முதல் பரிசு பெற்றார்.

ஆவணப்படம்
---------

கேரள மாநிலத்தின் ஆவணப்படத் தயாரிப்பாளர் சிவக்குமார் கிளின்ட்டின் வாழ்க்கையையும் அவரது படைப்புகளையும் ஒரு ஆவணப்படமாகத் தயாரித்தார். அது சர்வதேச திரைப்பட விழாக்களில் திரையிடப்பட்டது. பிரேசில் நாட்டில் தங்கியிருந்த ஹாலிவுட் நடிகர் கிளின்ட் ஈஸ்ட்வுட்டுக்குத் திரையிட்டுக் காண்பிக்கப்பட்டது. அத்திரைப்படத்தால் மனம் நெகிழ்ந்த அவர், தன் கைப்பட கிளின்ட்டின் பெற்றோருக்கு ஆறுதல் கடிதம் எழுதினார்.

திரைப்படம்
----------

'கிளின்ட் நிறங்களுடே ராஜகுமாரன்' என்னும் வாழ்க்கை வரலாறு 'செபாஸ்டின் பள்ளித்தோட்' என்பவரால் எழுதப்பட்டது. கிளின்ட்டின் வாழ்க்கை வரலாற்றை மையப்படுத்தி 2007 ம் ஆண்டு 'ஆனந்த பைரவி' என்னும் மலையாளப்படம் தயாரிக்கப்பட்டது.

நினைவு
------

கொச்சியிலுள்ள மிகப்பெரிய சாலை ஒன்றிற்கு கிளின்ட் ரோடு என்ப் பெயரிடப்பட்டுள்ளது. இவரது படைப்புகளை கேரள அரசு டிஜிட்டல் வடிவில் ஆவணப்படுத்தி சேமித்துள்ளது. இவரது படைப்புகள் திருவனந்தபுரம் அருங்காட்சியகத்தில் மக்களின் பார்வைக்கு வைக்கப்பட்டுள்ளன. இவரது நினைவாக கேரள மாநிலத்தில் ஆண்டுதோறும் 'எட்மண்ட் தாமஸ் கிளின்ட் நினைவு ஓவியப் போட்டிகள்' நடத்தப்படுகின்றன.

இறப்பு
------

எட்மண்ட் தாமஸ் கிளின்ட், தன்னுடைய ஏழு வயதிற்கு முன் 1983, ஏப்ரல் 15 அன்று தீவிர சிறுநீரகக் கோளாறால் இவ்வுலகை விட்டு மறைந்தார்.

மேற்கோள்கள்
-----------

1. ↑  "7 year-old kid unbelievably drew 25,000 paintings in 2522 days of his life". *indiatvnews*. .
2. ↑  "Who is Edmund Thomas Clint?". *Kerala Tourism*. 5 August 2014 அன்று பார்க்கப்பட்டது.
3. ↑  "Clint - Nirangalude Rajakumaran". 3 September 2010 அன்று மூலம் பரணிடப்பட்டது.
4. ↑  "`Missing out award painful'". *The Hindu* (Chennai, India). 26 February 2007. Archived from the original on 28 பிப்ரவரி 2007.. பார்த்த நாள்: 9 April 2010.
5. ↑  "Edmund Thomas Clint memorial painting competition for children". *The Hindu* (Chennai, India: 21 November 2009). 21 November 2009. Archived from the original on 24 நவம்பர் 2009.. பார்த்த நாள்: 9 April 2010.
**எட்மண்ட் கீன் (**Edmund Kean 4 நவம்பர் 1787  –  15 மே 1833) இங்கிலாந்தில் பிறந்த ஒரு பிரபலமான பிரித்தானிய மேடை நடிகர் ஆவார்.இவர் லண்டன், பெல்ஃபாஸ்ட், நியூயார்க், கியூபெக் மற்றும் பாரிஸ் ஆகிய இடங்களில் நடித்தார்.   அவரின் குட்டையான தோற்றம் ,குழப்பமான தனிப்பட்ட வாழ்க்கை மற்றும் சர்ச்சைக்குரிய விவாகரத்து போன்றவற்றால் பரவலாக இவர் அறியப்பட்டார்.

சுயசரிதை
--------

### ஆரம்பகால வாழ்க்கை

கீன் லண்டனின் வெஸ்ட்மின்ஸ்டரில் பிறந்தார். அவரது தந்தை எட்மண்ட் கீனாக இருக்கலாம் எனக் கருதப்படுகிறது. இவரது தந்தை எழுத்தராகப் பணி புரிந்தார். இவரின் தாய் அன்னே கேரி ஒரு நடிகை ஆவார். இவரின் தாய் 18 ஆம் நூற்றாண்டின் இசையமைப்பாளரும் நாடக ஆசிரியருமான ஹென்றி கேரியின் மகளாவார். 

நான்கு வயதாக இருக்கும் பொழுது ஜீன் ஜார்ஜஸ் நும்பர் டிரெயின் சைமன் என் கூட்டு நடனம் குழுவில் நடித்தார் குழந்தையாக இருந்த பொழுது சுறுசுறுப்பும் புத்திசாலித்தனம் கொண்டவராக இருந்தார். 1794 ஆண்டில்சில நபர்கள் அவருக்கு பள்ளிக்குச் செல்ல பணம் கொடுத்தனர்.  சிறப்பான முறையில் கல்வி பயின்ற பின்னர்அவர் போர்ட்ஸ்மவுத்தில் ஒரு கேபின் பையனாக அனுப்பப்பட்டார். கேள்விக் குறைபாடு மற்றும் நொண்டி என மிகவும் திறமையாக நடித்து, மதீராவில் உள்ள மருத்துவர்களை ஏமாற்றினார். 

இங்கிலாந்து திரும்பியதும், அவர் தனது மாமா, மோசஸ் கீன், ஒரு மிமிக்,மாயக் குரல் மற்றும் பொது பொழுதுபோக்கு கலைஞரின் பாதுகாப்பை நாடினார். அவர் தனது அபிநயக் காட்சி படிப்புகளைத் தொடர்ந்ததோடு, ஷேக்ஸ்பியரின் படைப்புகளை கற்கத் துவங்கினார். மிஸ் சார்லோட் டிட்ஸ்வெல் என்ற நடிகை சிறுவயதிலிருந்தே இவரிடம் கருணை காட்டினார். மேலும் அவருக்கு நடிப்பின் கொள்கைகளை கற்றுக் கொடுத்தார். 

அவரது மாமாவின் மரணத்தின் போது.இவரைக் கவனித்துக்கொள்ளும் பொறுப்பினை அவர் ஏற்றுக் கொண்டார். மேலும் அவர் முதன்மையாக ஷேக்ஸ்பியரின் கதாபாத்திரங்களைப் பற்றிய முறையான ஆய்வைத் தொடங்கினார். ஜான் பிலிப் கெம்பிளின் கதைகளிலிருந்து முற்றிலும் மாறுபட்ட விளக்கங்கள் மூலம் அவரது அறிவுப்பூர்வமான அதே சமயத்தில் அந்தக் கதாப்பத்திரங்களின் தனித்தன்மையினை குறித்து ஆராய்ந்தார். 

இவரின் திறமை திருமதி கிளார்க் இவரைத் தத்தெடுக்க காரணமாக அமைந்தது. ஆனால் அவர் ஒரு பார்வையாளர் கூறிய கருத்தினால் மனம் வருந்திய இவர் திடீரென்று அவரது வீட்டை விட்டு வெளியேறி தனது பழைய சூழலுக்குச் சென்றார். 

### அந்தரங்க வாழ்க்கை

நாடக படைப்புகள்
---------------

கீனின் வாழ்க்கையை அடிப்படையாகக் கொண்ட பல நாடகப் படைப்புகள் வெளிவந்துள்ளன. 

1836 ஆம் ஆண்டில் அலெக்ஸாண்ட்ரே டுமாஸின் இயக்கிய பெரே நாடகம் மற்றும் 1953 ஆம் ஆண்டில் ஜீன்-பால் சார்த்தரின் கீன். இது1954 ஆம் ஆண்டில் பியர் ப்ராஸூருடன் தயாரிக்கப்பட்டது. பின்னர் 1990 ஆம் ஆண்டில் மீளுருவாக்கம் செய்யப்பட்டது. 2007 ஆம் ஆண்டில் இந்த நாடகத்தில் ஆண்டனி ஷெர் நடித்தார். அந்தோனி ஹாப்கின்ஸ் என்பவர் பிபிசி ப்ளே ஆஃப் தி மன்த் என்பதற்காக 1978 ஆம் ஆண்டில் வெளியான கீன்.

சான்றுகள்
---------

1. 1 2 3 4  Chisholm 1911, ப. 705.
2. ↑  "Derek Jacobi".
3. ↑  Thaxter, John (2007-05-31). "Kean Theatre Review". The Stage. 2008-08-29 அன்று பார்க்கப்பட்டது.
**மிஸ் குமாரி** (Miss Kumari) (1932-1969) 1949 -1969 க்குமிடையில் மலையாளத் திரையுலகில் தீவிரமாக செயல்பட்ட ஒரு இந்திய திரைப்பட நடிகையாவார்.

ஆரம்ப கால வாழ்க்கை
------------------

இவரது உண்மையான பெயர் திரேசியம்மா என்பதாகும். தாமஸ், இளையம்மா ஆகியோருக்கு 1932 சூன் 1 ஆம் தேதி பிரித்தானிய இந்தியாவின் திருவிதாங்கூர், கோட்டயத்திலுள்ள பரங்கனம் என்ற ஊரில் பிறந்தார். இது இப்போது கேரள மாநிலத்தின் ஒரு பகுதியாக இருக்கிறது. பிரான்சிஸ்கன் கிளாரிஸ்ட் சகோதரிகளால் நடத்தப்படும் சிறுமிகளுக்கான பள்ளியான பரங்கனம் தூய இருதய உயர்நிலைப் பள்ளியில் தனது ஆரம்பக் கல்வியைப் பெற்றார். பிறகு, அதே பள்ளியில் ஆசிரியராக பணிபுரிந்தார்.

தொழில்
------

மிஸ் குமாரி மலையாளத்தில் 1949 ஆம் ஆண்டு வெளியான *வெள்ளிநட்சத்திரம்* என்ற படத்தின் மூலம் அறிமுகமானார். இருப்பினும், இவரது உண்மையான வெற்றி 1950இல் வெளிவந்து வெற்றி பெற்ற *நல்ல தங்கா* என்ற படத்திலிருந்து வந்தது. *நீலக்குயில்* (1954) படத்தின் மிகப்பெரிய வெற்றிக்குப் பின்னர் நடிகர் சத்யனும், இவரும் நட்சத்திரமாக உயர்த்தப்பட்டனர்.   சுமார் இருபதாண்டுகளாக நீடித்த ஒரு வாழ்க்கையில், 50க்கும் மேற்பட்ட படங்களில் நடித்தார். "பெற்றவள் கண்ட வாழ்வு" என்ற தமிழ் படத்தில் நடிகர் பிரேம் நசீருடன் நடித்திருந்தார். காஞ்சனா என்ற மற்றொரு படத்திலும் இவர் தோன்றியிருந்தார். 1956ஆம் ஆண்டில் சிறந்த நடிகைக்கான சென்னை மாநில விருதையும் பெற்றார்.

தனிப்பட்ட வாழ்க்கை
------------------

1963 ஆம் ஆண்டில் இவர், திருவிதாங்கூர், உரங்கள் மற்றும் இரசாயனங்கள் நிறுவனத்தின் கொச்சி கிளையின் பொறியியலாளர் ஆர்மிசு தலியத்து என்பவரை மணந்தார். பின்னர் நடிப்புலகிலிருந்து வெளியேறினார். தனது குடும்ப வாழ்வர்களுக்கு ஜானி, தாமஸ், பாபு என்ற மூன்று குழந்தைகள் இருந்தனர். ஜானி நிதித் தொழிலில் இருக்கிறார். தாமஸ் கலிபோர்னியாவில் கணினி பொறியாளராகவும், பாபு புதுதில்லியின் ஜவகர்லால் நேரு பல்கலைக்கழகத்தில் (ஜே.என்.யூ) ஜெர்மன் ஆய்வு மையத்தில் பேராசிரியராக இருக்கிறார்.

இறப்பு
------

மிஸ் குமாரி 9 சூன் 1969 இல் இறந்தார். இவரது சொந்த ஊரான பரங்கனத்தில் நடந்தது. இவரது நினைவாக ஒரு சிறு அரங்கம் கட்டப்பட்டது. இதை மூத்த நடிகர் பிரேம் நசீர் திறந்து வைத்தார்.

மேற்கோள்கள்
-----------

1. ↑  Manorama Online பரணிடப்பட்டது 2015-03-17 at the வந்தவழி இயந்திரம். மலையாள மனோரமா
2. ↑  "Neelakkuyil". indulekha.com. 6 January 2009 அன்று மூலம் பரணிடப்பட்டது. 2009-02-04 அன்று பார்க்கப்பட்டது.
3. ↑  "history of malayalam cinema". cinemaofmalayalam.net. 4 February 2009 அன்று மூலம் பரணிடப்பட்டது. 2009-02-04 அன்று பார்க்கப்பட்டது.
4. ↑  "Malayala Cinema". PRD, Govt. Of Kerala. 12 April 2014 அன்று மூலம் பரணிடப்பட்டது. 2009-02-04 அன்று பார்க்கப்பட்டது.
5. ↑  "Mangalam-varika-13-May-2013". mangalamvarika.com. 21 டிசம்பர் 2019 அன்று மூலம் பரணிடப்பட்டது. 31 October 2013 அன்று பார்க்கப்பட்டது.
6. ↑  "Mangalam-varika-13-May-2013". mangalamvarika.com. 21 டிசம்பர் 2019 அன்று மூலம் பரணிடப்பட்டது. 31 October 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் மிஸ் குமாரி
**புக்கரம்பை அடைக்கலம்காத்த அய்யனார் கோயில்** தமிழ்நாட்டில் தஞ்சாவூர் மாவட்டம், புக்கரம்பை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அடைக்கலம் காத்த அய்யனார் சன்னதியும், கொப்பாட்டி அம்மன், வீரபத்திரர், நெகிழியப்பர், வீரனார், பொதியழகர், சாம்பான், மங்கான் முனி, மல்லவர், வீரனார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி ஒருகாலப் பூசை நடக்கின்றது. சித்திரை மாதம் சித்ரா பௌர்ணமி, 2 முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சந்தா சாகிப்** ஆற்காடு நவாப் அல்லது கர்நாடகா நவாப் ஆவார். தோஸ்த் அலி கானின் மகளை மணந்தவர்.

1740ல் தோஸ்த் அலி கானின் மறைவிற்குப் பின் ஆட்சிக்கு வந்த அவரது  மகன் சப்தர்அலிகானுக்கும், மருமகனான சந்தா சாயபுவுக்கும், பதவி சண்டை வர ஆங்கிலேயர் சப்தர்அலிகானை ஆதரிக்க, சந்தா சாயபு தப்பி அருகில் உள்ள பிரெஞ்சு ஆளுகையில் இருந்த பாண்டிச்சேரிக்கு சென்று பிரெஞ்சியரிடம் தஞ்சம் அடைந்தார்.

இந்நிலையில் திருமலை நாயக்கர் வழியில் வந்த கடைசி  ராணி மீனாட்சியின் ஆளுகையில் இருந்த திருச்சி கோட்டையை பிடிக்க சந்தா சாயபு  சென்ற சமயத்தில் ஆங்கிலேய தளபதி ராபர்ட் கிளைவ் ஆற்காட்டைபிடித்து கொண்டார்.

பின்பு மராத்தியர்களுடன்  நடந்த யுத்தத்தில் கைது செய்யப்பட்டு மகாராஷ்டிராவின் சத்தாரா சிறையில் அடைக்கப்பட்டார் சந்தா சாயபு.

பின்பு சந்தா சாயபுவின் குடும்ப ஆபரணங்களை கொண்டு 7.5 லட்சம் பணத்தை மராத்தியர்களிடம் செலுத்தி சந்தா சாயபுவை மீட்டார் கவர்னர் டூப்லெக்ஸ்.

பின்பு ஹைதராபாத் நிஜாம் முசாபர் ஜங்கு சந்தா சாயபுவை ஆற்காட் நவாபாக அறிவித்தார். அவரை தஞ்சைக்கு கொண்டு சிறையிலடைத்து வைத்து பின்பு கொன்றார்கள் மராத்தியர்கள்.

சந்தா சாகிப், முகலாயப் பேரரசர் ஔரங்கசீப் காலத்தில் கர்நாடகப் பகுதியை நவாப் சுல்பிகார் அலி கானின் கீழ் ஆண்ட முசுலிம் சமூகத்தைச் சேர்ந்தவர். பிரான்சியருடன் கூட்டு வைத்திருந்த இவர், மதுரை நாயக்கர்களின் அரசை இணைத்துக்கொண்டதுடன், தஞ்சாவூரின் நவாப் ஆகவும் தன்னை அறிவித்துக்கொண்டார்.

தொடர்ச்சியாக இடம்பெற்ற மராட்டியத் தாக்குதல்களால் இவர் வலுவிழக்க நேர்ந்தது. இதனால், நாஸிர் ஜங்குடன் கூட்டுச் சேர்ந்திருந்த முகமது அலி கான் வாலாஜாவினால் தோற்கடிக்கப்பட்டார். மேலும், பிரித்தானியத் தளபதி ராபர்ட் கிளைவினாலும், மராட்டியப் பேரரசினாலும் தோல்வியுற்ற பின்னர் மீண்டும் தனது இழப்பைச் சரிசெய்ய முயன்றார். ஆனால் அவரது தஞ்சாவூர்ப் படையைச் சேர்ந்த இந்து வீரர்கள் விளைவித்த கலகம் ஒன்றின்போது தலை துண்டிக்கப்பட்டுக் கொல்லப்பட்டார்.

குறிப்புக்கள்
-------------

1. ↑  Brittlebank, p. 22
2. ↑  Dodwell, H. H. (ed), Cambridge History of India, Vol. v.

இவற்றையும் பார்க்கவும்
----------------------

* தோஸ்த் அலி கான்
* ஆற்காடு நவாப்
* முகலாயப் பேரரசு
* ராபர்ட் கிளைவ்
* இராணி மீனாட்சி

வெளியிணைப்புக்கள்
-----------------

* ஆற்காடு நவாப் குறித்த முழுமையான தகவல்கள்.
* *Initial Contacts with the British* என்னும் கட்டுரையைப் பார்க்கவும்.
**புக்கபட்னா இந்தியச் சிறுமான் காப்பகம்** (*Bukkapatna Chinkara Wildlife Sanctuary*) என்பது இந்தியாவில் கருநாடகம் மாநிலத்தில் உள்ள ஒரு வனவிலங்கு சரணாலயமாகும். இது இந்தியச் சிறுமான்களை பாதுகாக்க நிறுவப்பட்டது. 2019-ல் நிறுவப்பட்டது. இது யாதகள்ளி இந்தியச் சிறுமான் காப்பகத்திற்கு பிறகு கர்நாடகாவின் இரண்டாவது சிறுமான் சரணாலயமாகும்.

வரலாறு
------

2019-ல் நிறுவப்பட்ட இது கர்நாடகாவின் இரண்டாவது சிறுமான்கள் சரணாலயம் ஆகும்.

விளக்கம்
--------

இந்த சரணாலயம் இந்தியாவின் கர்நாடகாவில் தும்கூர் மாவட்டத்தில் சிரா வட்டத்தில் அமைந்துள்ளது. இச்சரணாலயம் 148 km2 (57 sq mi) பரப்பளவைக் கொண்டுள்ளது. சிரா வட்டத்திலுள்ள புக்கபட்னா என்ற கிராமத்தில் அமைந்துள்ளதால் இந்த சரணாலயம் இந்த ஊரின் பெயரால் அழைக்கப்படுகிறது.

தாவரங்களும் விலங்குகளும்
------------------------

கர்நாடக மாநிலத்தில், புக்கபட்னா சரணாலயத்தைத் தவிர, யாதகள்ளி வனவிலங்கு சரணாலயத்தில் மட்டுமே இந்தியச் சிறுமான்கள் பதிவு செய்யப்பட்டுள்ளன. 2019ஆம் ஆண்டில், புக்கபட்னா பகுதியில் சுமார் 80 சிறுமான்கள் இருந்தன. சிறுமான்கள் தவிர, நாற்கொம்பு மான் மற்றும் புல்வாய்களும் இங்கு காணப்படுகின்றன. மான்களைத் தவிர, சிறுத்தை, கழுதைப்புலி மற்றும் தேன் கரடி உட்பட 20க்கும் மேற்பட்ட பாலூட்டி சிற்றினங்கள், 12 நீர்நில வாழ்வன, 20 ஊர்வன சிற்றினங்கள் மற்றும் 160க்கும் மேற்பட்ட பறவை சிற்றினங்களும் இந்த சரணாலயத்தில் காணப்படுகின்றன. வனவிலங்கு பாதுகாப்புச் சட்டத்தின் கீழ் இந்திய அரசால் அட்டவணை-1 பாதுகாக்கப்பட்ட இனமாக அறிவிக்கப்பட்ட இந்திய துணைக் கண்டத்தில் உள்ள இந்திய முட்டை தின்னிப் பாம்பும் இங்குக் காணப்படுகிறது.

அச்சுறுத்தல்களும் பாதுகாப்பு நடவடிக்கைகளும்
-------------------------------------------

வேட்டையாடுபவர்களின் அச்சுறுத்தல் இங்குள்ள காடுகளுக்கு பெரும் பிரச்சனையாக இருந்தது. காடுகளுக்கு வழங்கப்பட்ட வனவிலங்கு சரணாலயத்தின் அந்தஸ்து, வேட்டையாடுதல், வாழ்விட இழப்பு மற்றும் காடுகளுக்கு ஏற்படும் பிற அச்சுறுத்தல்களுக்கு முற்றுப்புள்ளி வைக்கும் என்று நம்பப்படுகிறது.

மேற்கோள்கள்
-----------

1. ↑  B. R. Rohith (17 May 2019). "chinkara sanctuary: Karnataka: Chinkara sanctuary at Tumakuru notified | Bengaluru News - Times of India" (in en). *The Times of India*. .
2. ↑  "Small leap for chinkaras at Bagalkot sanctuary" (in en). *Deccan Herald*. 13 February 2022. .
3. ↑  "Bukkapatna Chinkara Wildlife Sanctuary in Tumakuru gets notified by Karnataka government" (in en). *Asianet News Network Pvt Ltd*. .
4. 1 2  "Bukkapatna Declared as Chinkara sanctuary". *தி இந்து*. 18 May 2019.
5. ↑  "A VERY RARE SNAKE SPECIES DISCOVERED IN KARNATAKA". *Green Minute*. 4 August 2019.
6. ↑  "Chinkara sanctuary notified in Tumakuru district" (in en). *Deccan Herald*. 17 May 2019. .
நேர் சாயம் ஏற்றப்பட்ட ஊதாநிற கோலுயிரி மற்றும் கோளவுயிரி. இளஞ்சிவப்பு நிற எதிர் சாயமேற்றப்பட்ட கிராம்-எதிர் பாக்டீரியாக்களும் காணப்படுகின்றன
**கிராம்-நேர் பாக்டீரியா** எனப்படுவது, கிராம் சாயமேற்றல் மூலம் ஆழ்ந்த நீல நிறம் அல்லது ஊதா நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-எதிர் பாக்டீரியா வகைக்கு எதிரானதாகும்.

கிராம்-நேர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்வதனால் ஆழ் நீலம் அல்லது ஊதா நிறத்தைப் பெறுகின்றன. இவை இந்த நிறத்தைத் தக்க வைத்துக் கொள்ளக் காரணம் இவற்றின் கலச்சுவரில் உள்ள தடித்த பெப்டிடோகிளைக்கனினால் (Peptidoglycan) ஆன படலமாகும்.

எ.கா: ஸ்ட்ரெப்டோகாக்கஸ் (சங்கிலிக்கோளம்), ஸ்டஃபைலோகாக்கஸ் (கொத்துக்கோளம்)

வகையீடு
-------

மேற்கோள்கள்
-----------

1. ↑  Baron S, Salton MRJ, Kim KS (1996). "Structure". in Baron S *et al.*. *Baron's Medical Microbiology* (4th ). Univ of Texas Medical Branch. பன்னாட்டுத் தரப்புத்தக எண்:0-9631172-1-1. .
2. ↑  Austrian, R. (1960). "The Gram stain and the etiology of lobar pneumonia, an historical note". *Bacteriol. Rev.* **24** (3): 261–265. பப்மெட்:13685217 .
3. ↑  Bergey, David H.; John G. Holt; Noel R. Krieg; Peter H.A. Sneath (1994). *Bergey's Manual of Determinative Bacteriology* (9th ). Lippincott Williams & Wilkins. பன்னாட்டுத் தரப்புத்தக எண்:0-683-00603-7.
*Pseudomonas aeruginosa* எனப்படும் கிராம்-எதிர் பாக்டீரியாக்கள் கிராம் சாயமேற்றப்பட்டு, நுணுக்குக்காட்டியில் அவதானிக்கையில் இளஞ்சிவப்பு நிறத்தில் தெரிகின்றன
**கிராம்-எதிர் பாக்டீரியா** (Gram-Negative bacteria) எனப்படுவது, கிராம் சாயமேற்றலின்போது முதன்மைச் சாயத்தை இழந்து, அதற்கு முரணான இரண்டாவது சாயத்தின் (பொதுவாக Safranin எனப்படும் சாயம்) இளஞ்சிவப்பு நிறத்தைப் பெறும் பாக்டீரியா வகையாகும்[1]. ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது[2]. இது கிராம்-நேர் பாக்டீரியா வகைக்கு எதிரானதாகும்.

கிராம்-எதிர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்ள முடியாதவையாக இருக்கின்றன. இவை இந்த நிறத்தைத் தக்க வைத்துக் கொள்ள முடியாமைக்குக் காரணம் இவற்றின் கலச்சுவரைச் சுற்றி இருக்கும் ஒரு வெளி மென்சவ்வானது சாயத்தை உட்புக விடாததாக இருக்கும்[3]. அத்துடன் குறிப்பிட்ட சாயத்தைத் தக்க வைத்துக் கொள்ளும் தன்மை கொண்ட பெப்டிடோகிளைக்கன் (Peptidoglycan) இங்கு மெல்லிய படலமாக மட்டுமே இருக்கும். எனவே நிறமகற்றும் அசிட்டோன் போன்ற பதார்த்தங்களில் இது நிறமகற்றப்பட்டு விடும். பின்னர் முரண் சாயமேற்றப்படும்போது, அந்த இரண்டாவது சாயத்தின் நிறமான இளஞ்சிவப்பு நிறத்தைப் பெறும்.

மேற்கோள்கள்
-----------

1. ↑  Baron S, Salton MRJ, Kim KS (1996). "Structure". in Baron S *et al.*. *Baron's Medical Microbiology* (4th ). Univ of Texas Medical Branch. பன்னாட்டுத் தரப்புத்தக எண்:0-9631172-1-1. .
2. ↑  Austrian, R. (1960). "The Gram stain and the etiology of lobar pneumonia, an historical note". *Bacteriol. Rev.* **24** (3): 261–265. பப்மெட்:13685217 .
3. ↑  Bergey, David H.; John G. Holt; Noel R. Krieg; Peter H.A. Sneath (1994). *Bergey's Manual of Determinative Bacteriology* (9th ). Lippincott Williams & Wilkins. பன்னாட்டுத் தரப்புத்தக எண்:0-683-00603-7.
**வளமடல்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். சில பாட்டியல் நூல்கள் இதற்கு **மடல்** என்றே பெயர் குறிப்பிடுகின்றன. இச்சொல் பழந்தமிழ் அகப்பொருள் இலக்கியங்களில் காணப்படும் மடலூர்தலைக் குறிக்கிறது. தான் விரும்பும் ஒருத்தியை அடைய முடியாத ஒருவன் அப்பெண்னை அடைவதற்காக ஊராரின் ஆதரவை வேண்டிப் பனை மடலால் குதிரை வடிவம் செய்து அதன் மீது ஏறி ஊரில் உலா வருவதே மடலூர்தல் எனப்படுகிறது.தமிழில் ஆடவரே மடலேறுவதாக அச்சுறுத்துவதும் மடலேறுவதும் உண்டு. மகளிர்க்கு அது மரபன்று. ஆயினும் தம்மைத் தலைவியாக பாவித்து பாடும் திருமங்கை ஆழ்வார் மடற்கூற்று மகளிரிடமும் அமையலாம் என இறைவன்மீது கொண்ட காதல் புலப்படப் பாடுகிறார். அறம், பொருள், வீடு ஆகியவற்றை இகழ்ந்து, காம இன்பமே சிறப்பு என்பதைக் கருப்பொருளாகக் கொண்டு பாடப்படும் சிற்றிலக்கியமே வளமடல் ஆகும். இது தனிச்சொல் இன்றி இன்னிசைக் கலிவெண்பாவில் அமையும். பாட்டுடைத் தலைவனின் பெயருக்கு ஏற்ற எதுகை வைத்துத் தலைவன் மடலேறுவதாகக் கூறி ஈரடி எதுகை வரப் பாடுவது வளமடலுக்குரிய இலக்கணம் ஆகும்.

மடல் நூல்கள்
------------

* சித்திர மடல்
* வருணகுலாதித்தன் மடல்
* சிறிய திருமடல்
* பெரிய திருமடல்

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 856
2. ↑  நவநீதப் பாட்டியல், பாடல் 47
3. ↑  நவநீதப் பாட்டியல், பிரபந்தத் திரட்டு, வச்சணந்திமாலை ஆகிய நூல்கள் இதை *மடல்* என்றே குறிப்பிடுகின்றன

*

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
{\displaystyle |PA|=|PB|+|PC|}
**வான் இசுக்கூட்டனின் தேற்றம்** (*Van Schooten's theorem*) சமபக்க முக்கோணத்தின் பண்பினைத் தருகிறது. இடச்சு கணிதவியலாளரான வான் இசுக்கூட்டனின் பெயரால் இத்தேற்றம் அழைக்கப்படுகிறது.

தேற்றத்தின் கூற்று:

*சமபக்க முக்கோணம் {\displaystyle \triangle ABC} இன் {\displaystyle P} சுற்று வட்டத்தின் மேலுள்ள ஒரு புள்ளி {\displaystyle P} எனில், {\displaystyle P} உடன் சமபக்க முக்கோணத்தின் உச்சிகளை இணைக்கும் கோட்டுத்துண்டுகள் {\displaystyle PA,PB,PC} மூன்றில் அதிக நீளமான கோட்டுத்துண்டு மற்ற இரு கோட்டுத்துண்டுகளின் நீளங்களின் கூட்டுத்தொகைக்குச் சமமாக இருக்கும்.*
வட்ட நாற்கரங்களுக்கான தொலெமியின் தேற்றத்தின் விளைவாக இத்தேற்றம் அமைகிறது.

{\displaystyle \triangle ABC} இன் பக்கநீளம் {\displaystyle a}, {\displaystyle PA,PB,PC} மூன்றில் அதிக நீளமான கோட்டுத்துண்டு {\displaystyle PA} என்க. முக்கோணத்தின் உச்சிகள் {\displaystyle A,B,C} மூன்றும் {\displaystyle P} புள்ளியும் சுற்றுவட்டத்தின் மீது அமைவதால் அவை ஒரு வட்ட நாற்கரத்தை அமைக்கும். எனவே தொலெமியின் தேற்றப்படி:

{\displaystyle {\begin{aligned}&|BC|\cdot |PA|=|AC|\cdot |PB|+|AB|\cdot |PC|\\[6pt]\Longleftrightarrow &a\cdot |PA|=a\cdot |PB|+a\cdot |PC|\end{aligned}}}
{\displaystyle a} ஆல் வகுக்க வான் இசுக்கூட்டனின் தேற்றத்தின் முடிவு கிடைக்கும்:

{\displaystyle |PA|=|PB|+|PC|}

மேற்கோள்கள்
-----------

* Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, ISBN 9780883853481, pp. 102–103
* Doug French: *Teaching and Learning Geometry*. Bloomsbury Publishing, 2004, ISBN 9780826434173 , pp. 62–64
* Raymond Viglione: *Proof Without Words: van Schooten′s Theorem*. Mathematics Magazine, Vol. 89, No. 2 (April 2016), p.132
* Jozsef Sandor: *On the Geometry of Equilateral Triangles*. Forum Geometricorum, Volume 5 (2005), pp. 107–117

வெளியிணைப்புகள்
---------------

விக்கிமீடியா பொதுவகத்தில்,  
 ***வான் இசுக்கூட்டனின் தேற்றம்***   
என்பதின் ஊடகங்கள் உள்ளன. 

* Van Schooten's theorem at cut-the-knot.org
**சறுக்கை ஜெகநாதன்** (*Sarukkai Jagannathan*) (18 மே 1914 - 1996) என்பவர் சூன் 16, 1970 முதல் மே 19, 1975 வரை இந்திய ரிசர்வ் வங்கியின் ஆளுநராகப் பதவி வகித்தவர் ஆவார். ஜெகநாதன் தமிழ்நாட்டின் தஞ்சாவூர் மாவட்டம் பாபநாசம் வட்டத்தில் உள்ள சறுக்கை கிராமத்தினைச் சார்ந்தவர்.

சென்னை, மாநிலக் கல்லூரியில் கல்வி பயின்ற ஜெகநாதன் இந்தியக் குடிமைப் பணியில் உறுப்பினராக மத்திய அரசில் பணியாற்றினார். இந்திய ரிசர்வ் வங்கியின் ஆளுநராகப் பதவியேற்பதற்கு முன்பு, உலக வங்கியில் இந்தியாவின் நிர்வாக இயக்குநராக இருந்தார்.

1970களின் எண்ணெய் அதிர்ச்சி இவரது பதவிக்காலத்தில் மிகவும் சுறுசுறுப்பான பணவியல் கொள்கையால் மீண்டும் தேர்ந்தெடுக்கப்பட்டது. தனியார் வங்கிகளின் தேசியமயமாக்கலின் நோக்கங்களைப் பின்பற்றி வங்கி அலுவலகங்களின் விரிவாக்கம் இவரது பிற சாதனைகளில் அடங்கும்.

இந்தியக் கடன் உத்தரவாத குழுமம் மற்றும் மாநில அளவிலான வங்கியாளர்கள் குழுக்கள் இவரது பதவிக்காலத்தில் நிறுவப்பட்டன. இந்திய ரூபாய் நோட்டுகள் 20 மற்றும் 50 அறிமுகப்படுத்தப்பட்டது. இந்த பணத்தாளில் இவரது கையொப்பத்தைப் பெற்றன.

அனைத்துலக நாணய நிதியத்தில் இந்தியாவின் நிர்வாக இயக்குநராகப் பதவியேற்க இந்தப் பதவியைத் துறந்தார்.

மேற்கோள்கள்
-----------

1. ↑  "S Jagannathan". Reserve Bank of India. 2008-09-15 அன்று பார்க்கப்பட்டது.
2. ↑  "List of Governors". Reserve Bank of India. 2006-12-08 அன்று பார்க்கப்பட்டது.
3. ↑  Jain, Manik (2004). *2004 Phila India Paper Money Guide Book*. Kolkata: Philatelia. பக். 45, 49.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
**ந. நஞ்சப்பன்** (*N. Nanjappan*) என்பவர் ஒரு இந்திய அரசியல்வாதியும், தமிழக முன்னாள் சட்டமன்ற உறுப்பினரும் ஆவார். 

1950, செப்டம்பர், 3 அன்று பென்னாகரத்தில் பிறந்த இவர், சென்னை மாநிலக் கல்லூரியில் பயின்று, தமிழ் இலக்கியத்தில் இளங்கலை பட்டம் பெற்றவர். 1973 ஆம் ஆண்டு இந்திய பொதுவுடைமை கட்சியில் இணைந்து அரசியலுக்கு வந்தார். 1984 ஆம் ஆண்டு நடைபெற்ற சட்டமன்றத் தேர்தலில் தி.மு.க கூட்டணியில் சி.பி.ஐ. கட்சியின் சார்பில் பென்னாகரம் சட்டமன்றத் தொகுதியில் போட்டியிட்டு தோல்வியடைந்தார். பின்னர் இவர் மீண்டும் 1989 ஆம் ஆண்டு நடைபெற்ற சட்டமன்ற தேர்தலில் பென்னாகரம் சட்டமன்றத் தொகுதியில் சுயேட்சையாகப் போட்டியிட்டு 15498 வாக்குகள் பெற்று பி. சீனிவாசனிடம் வெற்றிபெற்றார். 2011 ஆம் ஆண்டு நடைபெற்ற சட்டமன்ற தேர்தலில்  பென்னாகரம் தொகுதியிலிருந்து தமிழ்நாடு சட்டமன்ற உறுப்பினராக இந்திய கம்யூனிஸ்ட் கட்சி சார்பில் தேர்ந்தெடுக்கப்பட்டார். 
 இடையில் 1986 ஆம் ஆண்டு பென்னாகரம் ஒன்றியக்குழுத் தலைவராகவும் தேர்ந்தெடுக்கப்பட்டார்.

இவர் கட்சியில் பென்னாகரம் நகரச் செயலாளராகவும், தருமபுரி மாவட்ட செயலாளராகவும் பதவி வகித்துள்ளார். தமிழ்நாடு மலைவாழ் மக்கள் சங்கத்தின் மாநிலத் தலைவராகவும், ஓகேனக்கல் உரிமைப் பாதுகாப்புக் குழு அமைப்பாளராகவும் இருந்து வருகிறார். இவருக்கு லட்சுமி என்ற மனைவியும், செம்மலர், வெண்ணிலா என்ற இரு மகள்களும், கதிரவன் என்ற ஒரு மகனும் உள்ளனர்.
இவர் "புகைகளில் ஒரு புகைச்சல்", "பணியில் பூத்த நெருப்பு" ஆகிய 2 நூல்கள் எழுதியுள்ளார்.

மேற்கோள்
--------

1. ↑  "பென்னாகரம் சட்டமன்ற தொகுதி தேர்தல் 2021: தேதி, வேட்பாளர்கள் பட்டியல், தேர்தல் முடிவுகள் - Tamil Oneindia". *www.oneindia.com*. 2021-11-08 அன்று பார்க்கப்பட்டது.
2. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது. 2017-06-22 அன்று பார்க்கப்பட்டது.

*
**நோயெதிர்ப்பியலாளர்கள்** (Immunologists) உயிரினங்களின் நோயெதிர்ப்பு அமைப்பைக் குறித்து (மனித நோயெதிர்ப்பு அமைப்பைக் குறித்தும்) ஆராயும் அறிவியலாளர்களாவர். இவர்கள், ஆய்வகங்களில் பணிபுரியும் முனைவர்கள், நோயெதிர்ப்பு அமைப்புப் பிறழ்வினைகளால் ஏற்படும் பிணிகளுக்குச் சிகிச்சையளிக்கும் மருத்துவர்கள், ஆய்வு மற்றும் நோயாளிகளுக்குச் சிகிச்சை ஆகிய இரண்டையும் பணியாகக் கொண்ட மருத்துவ முனைவர்கள் எனப் பலவகைப்படுவர். 

ஆய்வுப் பணியில் ஈடுபட்டுள்ள நோயெதிர்ப்பியலாளர்கள் (Research Immunologists) நோயெதிர்ப்பு அமைப்பு மற்றும் அதன் இயங்கு முறைகள் குறித்த உயிரிமருத்துவ ஆய்வினை மேற்கொள்ளுபவர்கள். மருத்துவ நோயெதிர்ப்பியலாளர்கள் (Medical Immunologists) நோயெதிர்ப்பு அமைப்பில் சிக்கல்களைக் கொண்ட நோயாளிகளுடன் நேரடியாக பணிபுரிபவர்கள். அமெரிக்க நோயெதிர்ப்பியலாளர்கள் சங்கம் ஆண்டுதோறும் நோயெதிர்ப்பியலாளர்களுக்காக அறிமுக பயிற்சி வகுப்பு மற்றும் முன்னேறிய பயிற்சி வகுப்புகளை நடத்தி வருகிறது.

மேற்கோள்கள்
-----------

1. ↑  "Office of Science Education - LifeWorks - Immunologist". 2009-09-24 அன்று மூலம் பரணிடப்பட்டது. 2009-09-10 அன்று பார்க்கப்பட்டது.
2. ↑  "Immunologist | Bioscience Careers". 2009-12-15 அன்று மூலம் பரணிடப்பட்டது. 2009-09-10 அன்று பார்க்கப்பட்டது.
3. ↑  "How Do I Become an Immunologist?". 2014-05-30 அன்று பார்க்கப்பட்டது.
4. ↑  "The American Association of Immunologists". 2014-05-30 அன்று பார்க்கப்பட்டது.
நேரியல் இயற்கணிதத்தில், ஓர் சதுர அணி {\displaystyle A} இன் **முதன்மை மூலைவிட்டம்** (*main diagonal*, *principal diagonal*, *primary diagonal*, *leading diagonal*, *major diagonal*) என்பது அவ்வணியின் உறுப்புகள் {\displaystyle A\_{i,j},} {\displaystyle i=j} என்பனவற்றால் ஆனதாகும். இது அணியின் இடப்பக்க மேல் மூலையிலிருந்து வலப்பக்க கீழ் மூலைவரை அமையும். கீழுள்ள சதுர அணிகளில் அதன் முதன்மை மூலைவிட்டங்கள் சிவப்பு நிறத்தில் காட்டப்பட்டுள்ளன.

{\displaystyle {\begin{bmatrix}\color {red}{2}&5&8\\-1&\color {red}{3}&0\\4&7&\color {red}{6}\end{bmatrix}}\qquad {\begin{bmatrix}\color {red}{1}&0&4&-3\\8&\color {red}{2}&1&0\\7&5&\color {red}{9}&11\\0&-175&20&\color {red}{4}\end{bmatrix}}\qquad {\begin{bmatrix}\color {red}{4}&0&3\\7&\color {red}{2}&9\\2&-5&\color {red}{0}\end{bmatrix}}}
எதிர்மூலைவிட்டம்
N வரிசையுள்ள சதுர அணி {\displaystyle B} இன் **எதிர்மூலைவிட்டம்** (*antidiagonal*, *counterdiagonal*, *secondary diagonal*, *trailing diagonal* or *minor diagonal*) என்பது அவ்ணியின் உறுப்புகள் {\displaystyle B\_{i,j},} {\displaystyle i+j=N-1} என்பனவற்றால் ஆனது. இம்மூலைவிட்டம் அணியின் வலப்பக்க மேல் மூலையிலிருந்து இடப்பக்கக் கீழ் மூலைவரை அமைந்திருக்கும்.

{\displaystyle {\begin{bmatrix}0&0&\color {red}{1}\\0&\color {red}{1}&0\\\color {red}{1}&0&0\end{bmatrix}}}

ஆதாரங்கள்
---------

* Weisstein, Eric W. "Main diagonal", *MathWorld*.
**ஒன்கே மொழி** (*Önge language*) என்பது சிறிய அந்தமான் தீவில் உள்ள ஒன்கே மக்களினால் பேசப்படும் மொழி. இது அந்தமான் மொழிக்குடும்பத்தின் ஒரு பிரிவான ஒங்கன் மொழிகளின் இரண்டு மொழிகளில் ஒன்றாகும்.

ஒன்கே மொழி சிறிய அந்தமானிலும், வடக்கேயுள்ள சில சிறிய தீவுகளிலும் பேசப்படுகிறது. அத்துடன் தெற்கு அந்தமான் தீவின் தென் முனையிலும் சிலர் பேசுகின்றனர். 19ம் நூற்றாண்டின் நடுப்பகுதியில் இருந்து, அந்தமானில் பிரித்தானியரின் வருகையுடன், அத்துடன், இந்திய விடுதலைக்குப் பின்னரும், பெரும்பரப்பில் இருந்து சிறிய அந்தமான் தீவுக்கு பெருமளவு குடியேற்றம் இடம்பெற்றதன் காரணமாக, ஒன்கே மொழி பேசும் மக்களின் எண்ணிக்கை பெரிதும் குறைய ஆரம்பித்தது, ஆனாலும் அண்மைய காலங்களில் இவ்வெண்ணிக்கையில் சிறிதளவு ஏற்றம் அவதானிக்கப்பட்டுள்ளது. தற்போது இம்மொழி பேசும் பழங்குடிகளின் எண்ணிக்கை 95 ஆகும். இவர்களும் இப்போது சிறிய அந்தமானின் வடகிழக்குப் பகுதியில் உள்ள ஒரேயொரு குடியேற்றப் பகுதியில் மட்டும் வாழ்ந்து வரும் நிலையில், இம்மொழி உலகின் மிக அரிதான மொழியாகக் கணிக்கப்படுகிறது.

மேற்கோள்கள்
-----------

* 

1. ↑  (Blevins 2007, ப. 156)
2. ↑  The Colonisation of Little Andaman Island
[*தொடர்பிழந்த இணைப்பு*]
3. ↑  *Önge language* - The Ethnologue